Ins. ijntra Trop. Mar. Pac. ad orientem sitae. 255 



surgit, et vix se in pedibus continere potuit. Tum medicus 

 navis accurrit, aquam tepidam nobis bibendam propinat; 

 qua copiose hausta, mox quicquid in ventriculo ciborum 

 erat eiecimus, dein hausto vino cum aqua et acido malorum 

 citrinorum et saccharo, cubitum ire et experiri iussit, an in 

 sudorem incidere possemus. Inter placidi somni amplexus, 

 amplo sudore perfusi fuimus et multum alleviatum malum 

 vimque veneni infractam, nec tamen a vertigine ac torpore 

 extremitatum corporis liberos nos sensimus; post quatriduum 

 tandem et frequentem sKwoviv ad officia solita redire nobis 

 licuit, etsi admodum debiles essemus, diuque postea vel 

 eruptionem in variis corporis partibus, dolores vagos, et fri- 

 gus sentiremus. Duo canes qui reliquias iecinoris comederant 

 diu doloribus fuere affecti iisdemque ut antea symptomati- 

 bus, at porcellus mihi ab homine Tannensi dono oblatus et 

 qui intestina huius piscis comederat, die postero veneno ne- 

 catus fuit. 



Postmodum die 29. Septembris subnavarchus hamo ce- 

 pit alium Tetrodontem sceleratum ac in cibum parari iussit, 

 quod et factum et ipse piscis in mensa appositus fuit, et 

 ni socii prohibuissent hominem stupidum, certe is ex veneno 

 periisset, nam canis, quae intestina eiusdem comederat die 

 6 t0 post necata fuit; unde facile apparet, quantum intersit, 

 bene animalia et pisces nosse, noxiosque ab iis, qui comedi 

 possunt distinguere. Tetrodontem sceleratum faxo, nemo in 

 cibum sumet, quia ex descriptione et figura facile poterit 

 cognosci. 



Incolae novae Caledoniae, qui navem nostram frequen- 

 tabant, videntes hunc Tetrodontem suspensum, signis haud 

 obscuris significabant, hunc piscem dolores et mortem caus- 

 sari, ego haec videns, experiri volui, num recte intelligerem 

 incolas, quidam enim ex nostris credebant incolas piscem 

 appetere, itaque Tetrodontem ipsis obtuli, ipsi vero mani- 

 bus vultuque significabant se aversos esse, ac eundem ma- 



